62021TO0497_INF
A Törvényszék elnökének 2021. október 20‑i végzése –Girardi kontra EUIPO
(T‑497/21. R. sz. ügy)
„Ideiglenes intézkedés – Európai uniós védjegy – Hivatásos képviselet – Végrehajtás felfüggesztése iránti kérelem – A sürgősség hiánya”
1.
Ideiglenes intézkedés iránti kérelem – A végrehajtás felfüggesztése – Ideiglenes intézkedések – A biztosítás feltételei – Fumus boni iuris – Sürgősség – Súlyos és helyrehozhatatlan kár – Konjunktív jelleg – Az ügyben szereplő érdekek összességének egymással szembeni mérlegelése – A vizsgálat sorrendje és módja – Az ideiglenes intézkedésről határozó bíró mérlegelési jogköre
(EUMSZ 256. cikk, (1) bekezdés, EUMSZ 278. és EUMSZ 279. cikk; a Törvényszék eljárási szabályzata, 156. cikk, (4) bekezdés)
(lásd: 13–16. pont)
2.
Ideiglenes intézkedés iránti kérelem – A végrehajtás felfüggesztése – Ideiglenes intézkedések – A biztosítás feltételei – Sürgősség – Súlyos és helyrehozhatatlan kár – Bizonyítási teher – Vagyoni kár – Részletes okirati bizonyítékokkal alátámasztott, konkrét és pontos információk szolgáltatásának kötelezettsége
(EUMSZ 256. cikk, (1) bekezdés, EUMSZ 278. és EUMSZ 279. cikk; a Törvényszék eljárási szabályzata, 156. cikk, (4) bekezdés)
(lásd: 19., 25–27. pont)
3.
Ideiglenes intézkedés iránti kérelem – A végrehajtás felfüggesztése – Ideiglenes intézkedések – A biztosítás feltételei – Sürgősség – Súlyos és helyrehozhatatlan kár – Bizonyítási teher – Jövőbeli és bizonytalan események bekövetkezésén alapuló, tisztán hipotetikus jellegű kár – A sürgősség igazolásához nem elégséges jelleg
(EUMSZ 278. és EUMSZ 279. cikk)
(lásd: 29. pont)
Tárgy
Az EUMSZ 278. és EUMSZ 279. cikk alapján benyújtott, egyrészt az EUIPO 2021. június 14‑i, a felperesnek az EUIPO előtti képviseleti jogosultságáról szóló határozata, másrészt az EUIPO európai uniós védjegyek vizsgálatára vonatkozó iránymutatásainak a spanyol ügyvédek által ellátott hivatásos képviseletre vonatkozó része (A. rész, 5. szakasz, 1. melléklet) végrehajtásának felfüggesztése iránti kérelem
Rendelkező rész
1)
A Törvényszék elnöke az ideiglenes intézkedés iránti kérelmet elutasítja.
2)
A Törvényszék elnöke a költségekről jelenleg nem határoz.